2021. gada Bauskas novada domes vēlēšanas

2021. gada Bauskas novada domes vēlēšanas notiks  2021. gada Latvijas pašvaldību vēlēšanās. Vēlēšanās Bauskas novada domē tiks ievēlēti 19 deputāti. Vēlēšanās piedalīsies 9 kandidātu saraksti, kas kopā sastāv no 194 kandidātiem.

Vēlēšanu norise 
Bauskas novadā atradīsies 29 vēlēšanu iecirkņi. Bauskas pilsētā varēs nobalsot Bauskas 2. vidusskolā, Bauskas kultūras centrā un Bauskas Valsts ģimnāzijā, Bārbeles pagastā varēs nobalsot Bārbeles tautas namā, Brunavas pagastā varēs nobalsot Brunavas pagasta pārvaldē, Ceraukstes pagastā varēs nobalsot Ceraukstes pagasta pārvaldē, Codes pagastā varēs nobalsot Codes pamatskolā, Dāviņu pagastā varēs nobalsot Kultūras centrā "Dāvis", Gailīšu pagastā varēs nobalsot Uzvaras pamatskolā, Iecavas pilsētā varēs nobalsot Iecavas kultūras namā, Īslīces pagastā varēs nobalsot Īslīces kultūras namā, Kurmenes pagastā varēs nobalsot Kurmenes tautas namā, Mežotnes pagastā varēs nobalsot Daudzfunkcionālajā centrā "Strēlnieki", Rundāles pagastā varēs nobalsot PII "Mārpuķīte" un Pilsrundāles vidusskolā, Skaistkalnes pagastā varēs nobalsot Skaistkalnes tautas namā, Stelpes pagastā varēs nobalsot Stelpes pagasta pārvaldē, Svitenes pagastā varēs nobalsot Svitenes pagasta saieta namā, Valles pagastā varēs nobalsot Valles saieta namā, Vecsaules pagastā varēs nobalsot Vecsaules saietu namā, Vecumnieku pagastā varēs nobalsot Misas tautas namā un Vecumnieku tautas namā un Viesturu pagastā varēs nobalsot Viesturu pagasta pārvaldē, bet Iecavas pagastā neatradīsies neviens iecirknis.

Oficiālajā vēlēšanu dienā, sestdienā, , iecirkņi būs atvērti no pulksten 7ː00 līdz 20ː00 (), bet ikkatrā iecirknī vēlētājs varēs arī balsot iepriekš — gan pirmdienā, , no pulksten 16ː00 līdz 20ː00 (), gan ceturtdienā, , no pulksten 9ː00 līdz 16.00 (), gan arī piektdienā, , no pulksten 13ː00 līdz 20ː00 ().

Šajā novadā balsstiesīgais vēlētājs varēs nobalsot jebkurā iecirknī, jo vēlētāju noteikšanai tiks izmantoti iepriekš sastādīti vēlētāju saraksti. COVID-19 pandēmijas dēļ iecirkņos būs jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tiek ieteikts uz vēlēšanām nākt ar savu pildspalvu.

Balsošanas sistēma 
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Bauskas novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Bauskas novada administratīvajā teritorijā 90 dienas pirms vēlēšanu dienas, vai kuriem Bauskas administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti 
 Bauskā tika izlozēti sarakstu kārtas numuri.

Ievēlētie deputāti 
Vēlēšanu rezultāti būs zināmi pēc visu vēlētāju balsu saskaitīšanas, un ievēlēto deputātu saraksts būs pieejams pēc vēlēšanu rezultātu apstiprināšanas.

Atsauces

Ārējās saites 
 Kandidātu saraksti
 Vēlētāju aktivitāte
 Vēlēšanu rezultāti
 Ievēlēto deputātu saraksts

2021. gada Latvijas pašvaldību vēlēšanas